[pic] | EUROOPA ÜHENDUSTE KOMISJON |

Brüssel 12.06.2006

SEK(2006) 745 lõplik

Eelnõu

OTSUS Nõukogus kokkutulnud liikmesriikide valitsuste esindajate

milles käsitletakse nõukogus kokkutulnud liikmesriikide valitsuste esindajate sisekokkuleppe, mis käsitleb ühenduse abi rahastamist vastavalt mitmeaastasele finantsraamistikule aastateks 2008–2013 AKV–EÜ muudetud partnerluslepingu alusel ja finantsabi eraldamist nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa, ajutist rakendamist

(komisjoni esitatud)

SELETUSKIRI

23. veebruaril 2005 lõppesid Brüsselis läbirääkimised AKV–EÜ partnerluslepingu muutmise üle. Muudetud lepingule kirjutati alla Luxembourgis 25. juunil 2005. aastal ja leping jõustub pärast ratifitseerimisprotsessi lõppemist. 17. mail 2006 kiitis COREPER heaks muudetud lepingu Ib lisas esitatud mitmeaastase finantsraamistiku aastateks 2008–2013. Raamistikule peaks alla kirjutatama 2. juunil 2006 Port Moresbys. Kohe seejärel peaksid liikmesriigid nõukogu kohtumisel vastu võtma 10. EAFi ja 10. EAFi halduskomitee loomist käsitleva sisekokkuleppe . See kokkulepe jõustub alles pärast seda, kui liikmesriigid on selle ratifitseerinud. Ratifitseerimine võib kesta 18 kuud või isegi kauem, kuid 9. EAFi raames ei saa üldiselt kohustusi võtta pärast 31. detsembrit 2007.

AKV–EÜ ministrite nõukogu on vastu võtnud üleminekumeetmed, mis võimaldavad ajutiselt kohaldada AKV–EÜ muudetud partnerluslepingut. 10. EAFi rahaliste vahendite kasutamise võimaldamist ja rahastamisvahendite rakendamist käsitlevad sätted ei jõustu enne, kui jõustub AKV–EÜ muudetud partnerluslepingu Ib lisas esitatud mitmeaastane finantsraamistik aastateks 2008–2013.

10. EAFi vahendite kasutamise kavandamine peab algama enne uue finantsraamistiku jõustumist. Kavandada võib küll vahendite soovituslikku jaotumist 10. EAFi raames, kuid nende vahendite suhtes ei saa võtta kohustusi.

AKV–EÜ muudetud partnerluslepingu ajutise kohaldamise üleminekumeetmeid käsitleva otsuse artikli 2 kohaselt peab ühendus astuma vajalikke samme nende meetmete võtmiseks. Selleks et tagada 10. EAFi õigeaegne rakendamine kohe, kui vahendeid on võimalik kasutada, peab olema olemas ka asjakohane kavandamist ja ettevalmistustööd käsitlevate otsuste vastuvõtmise kord. Kuna käesoleva sisekokkuleppega ei tehta otsust 9. EAFist või eelmiste EAFide projektidest pärast 31. detsembrit 2007 vabanevate vahendite kasutamise kohta, nähakse ajutiste meetmetega ette, et nõukogu võib ühehäälse otsusega kõnealuseid vahendeid üle kanda 10. EAFi varusse.

Selleks teeb komisjon ettepaneku sätestada, et ajutiselt rakendatakse neid 10. EAFi loomise sisekokkuleppe asjakohaseid sätteid, milles käsitletakse eeskätt rakendusmääruse ja finantsmääruse vastuvõtmist ja muu hulgas EAFi komitee ja investeerimisrahastu komitee asutamist. Käesolev lähenemisviis on samasugune kui lähenemisviis, mida kasutati üleminekul 8. EAFilt 9.-le[1].

Komisjon teeb valitsuste esindajatele ettepaneku võtta lisatud otsus vastu.

Eelnõu

OTSUS Nõukogus kokkutulnud liikmesriikide valitsuste esindajate

milles käsitletakse nõukogus kokkutulnud liikmesriikide valitsuste esindajate sisekokkuleppe, mis käsitleb ühenduse abi rahastamist vastavalt mitmeaastasele finantsraamistikule aastateks 2008–2013 AKV–EÜ muudetud partnerluslepingu alusel ja finantsabi eraldamist nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa, ajutist rakendamist

NÕUKOGUS KOKKU TULNUD EUROOPA ÜHENDUSE LIIKMESRIIKIDE VALITSUSTE ESINDAJAD,

võttes arvesse Euroopa Ühenduse asutamislepingut,

võttes arvesse partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma liikmete ja teiselt poolt Euroopa Ühenduse ja selle liikmesriikide vahel, millele kirjutati alla 23. juunil 2000. aastal Cotonous[2] ning mida muudeti ja millele kirjutati alla 25. juunil 2005 Luxembourgis[3] (edaspidi „AKV–EÜ muudetud partnerlusleping“),

võttes arvesse nõukogu otsust 2001/822/EÜ[4] ülemeremaade ja -territooriumide (edaspidi „ÜMT“) assotsieerimise kohta Euroopa Ühendusega,

võttes arvesse komisjoni esitatud eelnõu

ning arvestades järgmist:

1) AKV–EÜ muudetud partnerlusleping ei jõustu enne, kui on täidetud kõigi liikmesriikide põhiseadusest tulenevad nõuded vastavalt lepingu artiklile 93.

2) AKV ja EÜ ministrite nõukogu on otsusega 5/2005[5] vastu võtnud üleminekumeetmed, mida kohaldatakse alates allakirjutamise kuupäevast kuni AKV–EÜ muudetud partnerluslepingu jõustumiseni.

3) Vastavalt otsuse 5/2005 artiklile 2 kutsutakse liikmesriike ja ühendust astuma samme üleminekumeetmete rakendamiseks.

4) 2. juunil 2006 võtsid AKV ja EÜ ministrite nõukogu vastu mitmeaastase finantsraamistiku aastateks 2008–2013, mis on esitatud muudetud AKV–EÜ partnerluslepingu Ib lisas.

5) Nõukogus kokku tulnud liikmesriigid saavutasid üksmeele sisekokkuleppe suhtes, milles käsitletakse AKV riikidele ja ÜMTdele antava ühenduse abi rahastamist vastavalt mitmeaastasele finantsraamistikule aastateks 2008–2013. Kõnealune kokkulepe ei jõustu enne, kui iga liikmesriik võtab selle vastu vastavalt oma põhiseadusest tulenevatele nõuetele.

6) Sisekokkuleppe teatavate sätete kohaldamist tuleks ajutiselt jätkata kuni kokkuleppe jõustumiseni,

ON TEINUD JÄRGMISE OTSUSE:

Artikkel 1

Alates käesoleva otsuse vastvõtmise kuupäevast kohaldatakse ajutiselt järgmisi 10. Euroopa Arengufondi sisekokkuleppe sätteid:

1) artikli 1 lõiget 3, milles käsitletakse nõukogu otsust kanda 10. EAFi varusse vahendid, mis vabanevad 9. EAFiga ja eelmiste EAFidega rahastatavatest AKV projektidest pärast 31. detsembrit 2007.

2) artikli 1 lõiget 6 koostoimes artiklitega 8 ja 8a seni, kuni nõukogu võtab vastu Rumeenia ja Bulgaaria osamaksude lõpliku ajakava ning pärast nende riikide ELiga ühinemist ja vastavuses sisekokkuleppega otsustab lõplikult nende hääleõiguse ning uue kvalifitseeritud enamuse ja blokeeriva vähemuse saavutamise eeskirjad.

3) artiklit 9 koostoimes artikliga 8 ja 8a, et võtta vastu rakendusmäärus ja finantsmäärus ning muu hulgas asutada EAFi komitee ja investeerimisrahastu komitee.

Artikkel 2

Käesolev otsus jääb jõusse kuni sisekokkuleppe jõustumiseni.

Liikmesriikide valitsuste esindajad võivad otsustada pikendada selle kohaldamise kestust.

Otsus avaldatakse Euroopa Liidu Teatajas .

Brüssel,

Liikmesriikide valitsuste nimel

eesistuja

[1] EÜT L 317, 15.12.2000, lk 3.

[2] EÜT L 317, 15.12.2000, lk 3.

[3] EÜT L 209, 11.8.2005, lk 26.

[4] EÜT L 314, 30.11.2001, lk 1.

[5] EÜT L 287, 28.10.2005, lk 1.